lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lv sv lv lv en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Alojas novadā bija iespēja baudīt pasaules līmeņa mākslu – Alojas administrācija
Alojas pilsētas un pagasta pārvalde
Alojas novadā bija iespēja baudīt pasaules līmeņa mākslu
Alojas novada dome27.05.201927.05.2019 Aktualitātes, Alojas kultūras nams, Alojas mūzikas un mākslas skola, Kultūra, Puikules sabiedriskais centrs
23. maijā ar mazu ceļojumu pa novadu noslēdzās Nīderlandes mākslinieku darbu izstāde “Trīs pieturas”, kas mēnesi bija skatāma Puikules Muižā, Alojas kultūras namā un Alojas novada uzņēmējdarbības atbalsta centrā-bibliotēkā “SALA”.
Puikules kopienu centrā “Puikules muiža” bija aplūkojami Irisas de Leu (Irisa de Leu), Dorotejas Pauptitas, Roba Valtera (Rob Valter) – gleznas, Dik Kompiers (Dika Kompiersa) – metāla dizaina darbi, Asjas Šalekampas (Asja Schalekamp) – Papie moche rokas lelles. Alojas novada uzņēmējdarbības atbalsta centrs – bibliotēkā “Sala” Roba Valtera datorgrafikas darbi. Savukārt Alojas kultūras namā R. Valtera – eļļas gleznas.
Izstādes noslēguma pasākums iesākās Alojas Mūzikas un mākslas skolā ar skolēnu Enijas Bernhardes, Violetas Anetes Birkavas, Kārļa Grīnberga un skolotājas Dainas Grīnbergas muzikāliem priekšnesumiem.
Sanākušos uzrunāja Alojas novada domes priekšsēdētājs Valdis Bārda. Viņš priecājās par to, ka Alojas novada iedzīvotājiem bija iespēja savās mājās redzēt tik slavenu, pasaules līmeņa mākslinieku darbus. – Ne vienmēr ir jādodas tālu pasaulē, lai redzētu kvalitatīvus mākslas darbus, – sacīja V.Bārda. Viņš pateicās madoniešiem par sadarbību un iedrošinājumu šo izstādi sarīkot mazajā Ziemeļvidzemes novadā.
Vēlāk klātesošie kopā ar mākslas nodaļas audzēkņiem iesaistījās radošajā meistarklasē, kurā tapa interesanti mākslas darbi.
Pēc tam visi devās uz Alojas kultūras namu, kur sanākušie vēlreiz aplūkoja Roba Valtera eļļas gleznas. Par muzikālo fonu rūpējās Alojas mūzikas un mākslas skolas audzēknis Edvards Kaļva (klavieres).
Otrajā mākslas darbu pieturā – Puikules Muižā kultūras cienītājus sagaidīja muižas vadītāja Vivita Vītiņa. Viņas sagatavotais stāstījums par māksliniekiem, ļāva tuvāk iepazīt gleznojumus un mākslinieku roku darbus.
“Doroteja Pauptita – Nīderlandes apdāvināta māksliniece un mākslas terapeite. Viņa koncentrējas uz mākslas veidošanas procesu. Rezultāts nav svarīgākais, galvenais ir veids, kā rada un kā materiāls, krāsas un formas ietekmē radītāju. Šai izstādei viņa ir izveidojusi divus lielus darbus, iedvesmojoties no divām labi zināmām tipiskajām holandiešu gleznām, kuras ir izstādītas Amsterdamas Nacionālajā mākslas muzejā. Viņa ir radījusi savu versiju par slaveno mākslinieku darbiem: 1894. gada Georg Hendrik Breitnera darbu ‘’Meitene baltajā naktskreklā’’ un 1660. gada Vērmēra gleznu ‘’Piena lējēja’’ – tajās attēlojot savu meitu un dēlu.
Diks Kompīrs – dzimis 1937. gadā Hēmstede, pēc vidusskolas beigšanas ieguvis pedagoģisko izglītību. Apguvis specializētus kursus pedagoģijā un trīsdimensionālajā dizainā Amsterdamas Tēlotājmākslas akadēmijā un Hāgas Brīvajā akadēmijā. Mākslinieku apbur ūdens: ‘’Mainīgās viļņu un šļakatu kustības, saules gaismas un mākoņu atspulgs, reakcija uz apkārtējo vidi vai noteiktu objektu atstājošās sekas, kuģa stabilizācijas dēlis vai akmeņi. Nemitīga jaunā un citādā pasaule, kas valdzina un kurai nepieciešams pastāvīgs pieredzējums.’’ Metālam ir priekšrocības, kuras nepiemīt citiem materiāliem: spīdums un mirdzums, kas rodas slīpējot un pulējot. Griešanas, zāģēšanas un slīpēšanas rezultātā ir radīti darbi, kuri atspoguļo ūdens rotaļīgumu. No cieta materiāla līdz kustībai.
Robs Valters – 1989. gadā ieguvis mākslas maģistru ir daudz ceļojis pa pasauli, gūstot iespaidus. Ilgstoši dzīvojis Ņujorkā un 1977. gadā ieguvis augstu novērtējumu Gouda mākslas balvu. Pašlaik ir tapešu, paklāju, apģērbu dizaineris, kurš brīvā laikā glezno un veido foto/video mākslu. Viņa vīzija ir vienmēr virzīties jaunos virzienos, veidojot mijiedarbību starp līniju, krāsu, telpu, formām, materiāliem un izmēriem. Strādā un dzīvo kā mākslinieks un skolotājs Leidenā.
Asja Olga Shalekampa – 1960. gadā kopā ar vecākiem pārcēlusies uz Spāniju, Maljorku.1974. – 1976.  kā praktikante bijusi ‘’papier mache’’ rokas leļļu darbnīcā, kam sekoja dalība dažādās bērnu izrādēs teātra trupā Maljorkā. 1993 gadā tiek dibināts uzņēmums ‘’TORNASSOL’’: stāsti ar rokas lellēm.  Līdz šim brīdim veido vairākas izrādes Tomasolā, Maljorkā un Katalonijā. Vadījusi darbnīcas bērniem un pieaugušajiem lupatu leļļu un rotaļlietu veidošanā. Deviņdesmito gadu vidū ieguva teātra izglītību, ko papilināja mācoties klaunu kursos. Piedalās izstādēs un dažādos amatniecības tirdziņos Maljorkā.
Irisa de Leuva – viena no slavenākajiem  māksliniekiem Nīderlandē, kura veido darbus dažādās tehnikās. Uzsāka pati savu sietspiedes studiju un bija vienīgā sieviete visā Nīderlandē, kura projektēja un izgatavoja plakātus studentu opozīcijai. Papildus ir veidojusi arī dažādus citus darbus, atšķirīgos mākslas stilos un tehnikās. Māksliniece drukā, glezno, raksta, strādā ar 3D objektiem u.c.. Viņas darbi ir pārdoti visā pasaulē, trīs no kolekcijām nesen iegādājās arī Nīderlandes Nacionālais mākslas muzejs. Dibināja un vadīja ‘’Freedomhause – Art’’ – izglītojošu organizāciju par drukāšanas mākslu un cilvēktiesībām.”
Mākslas pilnais ceļojums noslēdzās Ungurpils Salā. Izstādes noslēgumā klāt bija arī mākslinieku tautietis, mākslas cienītājs, nīderlandietis Ēriks Rošs (Erik Rorsch). Viņš atzinīgi novērtēja alojiešu interesi par mākslu, jauki sarīkoto pasākumu un pauda cerību, ka arī nākotnē saskata lielisku iespēju sadarboties ar mūspuses ļaudīm ne tikai mākslas jomā.
Pasākumā klāt bija arī Madonas novadpētniecības un mākslas muzeja Mākslas nodaļas vadītāja Elīna Krupko.
Sagatavoja Liāna Lilenblate-Sipko, Vivita Vītiņa.
← Alojas novada Mūzikas un mākslas skolu audzēkņu un pedagogu koncerts “Lai skan!”
Pašvaldība īsteno trīs Valsts zivju fonda projektus →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.